《泗上瞻礼僧伽塔》
宋代·李纲

汤汤淮泗滨，实为至人居。至人骨已冷，灵响初不渝。

巍然窣堵波，金碧耀云衢。突兀三百尺，势欲凌霄虚。

乃知天人师，宜有神明扶。忆昔岁乙未，奉亲由此途。

开关瞻晬容，端相不可诬。清秋日当午，为现摩尼珠。

蝉联宝铎间，悬缀如流苏。万目共瞻睹，稚耋驩惊呼。

重来念旧事，感叹涕潸如。再拜礼双足，如师真丈夫。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。